OpenLLM-France/wikimedia huggingface dataset:
# Universitat de Harderwijk

La Universitat d'Harderwijk és el nom d'una antiga universitat de les Províncies Unides. Va ser fundada a Harderwijk el 1648 i tancada el 1811.
Molts estudiants freqüentaven la universitat a causa del fet que era relativament senzill obtenir el seu doctorat (Linné, per exemple, no va residir més d'una setmana) i perquè els drets d'inscripció eren baixos. Es va desenvolupar el costum que els estudiants rics anaven a fer els seus estudis a la Universitat de Leiden, mentre que els que no es podien permetre això es conformaven amb una estada a Harderwijk.
Les disciplines ensenyades a la Universitat d'Harderwijk eren teologia, dret, medicina i arts liberals.

## Estudiants cèlebres

* Jacob Roggeveen, explorador neerlandès (1690)
* Herman Boerhaave, botànic, metge i humanista neerlandès (1693)
* Carl von Linné, naturalista suec (1735)
* Hermann Wilhelm Daendels, revolucionari neerlandès i general de Napoléon (1783)
* Anthony Christiaan Winand Staring, poeta neerlandès (1787)
* Caspar Georg Carl Reinwardt, naturalista neerlandès (1801)

## Referències

* ↑ «12: Harderwijk, het jaar 1735» (en neerlandès). Evangelische Omroep, 20-07-2021. [Consulta: 17 desembre 2023].
* 1 2 «UNIVERSITEITSSTAD» (en neerlandès). Associació Herderewich. [Consulta: 17 desembre 2023].
# Neville Veale

Neville Veale va ser un ciclista australià, que fou professional entre 1961 i 1971. El 1961 aconseguí el Campionat d'Austràlia en ruta.

## Palmarès

* 1961
** Campió d'Austràlia en ruta

## Enllaços externs

* Palmarès a sitiodeciclismo.net
* Palmarès a cyclebase.nl Arxivat 2015-12-22 a Wayback Machine.
* Palmarès a museociclismo.it
# Maurice Van Herzele

Maurice Van Herzele (Sint-Lievens-Houtem, 10 de febrer de 1917 - Sint-Lievens-Houtem, 8 de febrer de 1998) va ser un ciclista belga, que fou professional entre 1936 i 1952. El seu principal èxit fou la victòria a la Volta a Bèlgica de 1947.

## Palmarès

* 1936
** 1r a la Lilla-Brussel·les-Lilla
** 1r a la Volta a Bèlgica de la categoria independents
** Vencedor de 2 etapes de la Volta a Luxemburg
* 1937
** 1r a Strombeek-Bever
* 1942
** 1r al Gran Premi de Valònia
* 1945
** 1r a Erembodegem-Terjoden
** 1r a Sint-Lievens-Houtem
** 1r al Circuit de les Regions frontereres
* 1946
** 1r a la Tielt-Anvers-Tielt
** 1r al Gran Premi de les Ardenes
* 1947
** 1r a la Volta a Bèlgica
* 1948
** 1r a la Sint-Lievens-Houtem
* 1949
** 1r al Circuit de les Tres Províncies
* 1950
** 1r a la Schelde-Dender-Leie

## Enllaços externs

* Fitxa de Maurice Van Herzele a sitiodeciclismo.net
# Blavet (desambiguació)

«Blavet» té aquests significats:
* Blavet (Centaurea cyanus), planta herbàcia i anual d'hàbitat silvestre de la família de les Asteràcies que és coneguda també, com a blauet, angelet, angelina, etc.
* Blavet, blauet o pimpinella morada (Lepista nuda), bolet de l'ordre dels agaricals.
* Blavet o cualbra morada, bolet comestible del grup de les llores.
* Blavet, blauet, blau o matablanc, substància blava que s'afegeix al midó o a l'aigua en emmidonar o rentar la roba blanca per a llevar-li la grogor i emblanquir-la.
* Blavet, granota, roba de color blau fosc de què es fan especialment els vestits de treball. Anar de blavet.
* Blavet (riberer), llauradors de la Marina que cada any viatjaven dues vegades fins a les terres arrosseres del País Valencià (sobretot la Ribera del Xúquer) per a la plantació i recol·lecció de l'arròs.
* Escolania de Blavets de Lluc
* Michel Blavet, flautista francès

## Vegeu també

* Blauet (desambiguació)
* Blaveta (desambiguació)
# Peter Vermes

Peter Joseph Vermes (Willingboro, Nova Jersey, EUA, 21 de novembre de 1966) és un exfutbolista i entrenador estatunidenc que dirigeix des de l'any 2009 l'Sporting Kansas City de la Major League Soccer. Com a jugador, Vermes va jugar diverses temporades de davanter a Hongria, Holanda i Espanya, i va acabar la seva etapa com a futbolista professional jugant de defensa a la MLS. Vermes va ser internacional amb la selecció dels Estats Units en 66 partits, marcant un total d'11 gols. Amb la selecció, va participar en els Jocs Olímpics de 1988, la Copa del Món de 1990 i la Copa d'Or de la CONCACAF de 1991.

## Palmarès
### Com a jugador

* 1 Major League Soccer (2000)
* 1 Copa d'Or de la CONCACAF (1991)

### Com a entrenador

* 1 Major League Soccer (2013)
* 3 US Open Cup (2012, 2015, 2017)

## Referències

* ↑ Bell, Arch. «Peter Vermes reconoce la influencia de D'Alessandro» (en castellà). Marca, 03-12-2013. [Consulta: 7 març 2018].
* ↑ «CONCACAF Championship, Gold Cup 1991 - Full Details» (en anglès). RSSSF. [Consulta: 7 març 2018].
# Traça (química)

En la química, s'anomena traça al component d'una mescla, quan el troben en proporcions molt petites. El que s'entén per concentració molt petita varia força depenent d'a què ens estem referint, però normalment, són sempre inferiors al 0,01%.
En bioquímica, un element traça és un element de la dieta que es necessita en quantitats molt petites per al correcte creixement, desenvolupament i fisiologia de l'organisme.
* Components majoritaris; proporció entre 10% i 100% (aproximadament)
* Components minoritaris; proporció entre 0,01% i 10% (aproximadament)
* Components traça; proporció inferior al 0,01% (aproximadament)
* Components ultratraça; proporció sensiblement inferior a la dels components traça.
També es pot classificar segons la concentració;
* Components traça; proporció de l'ordre de magnitud de les parts per bilió (ppb)
* Components ultratraça; proporció de l'ordre de les parts per trilió (ppt)

## Referències

* ↑ H. J. M. Bowen, Trace Elements in Biochemistry. Academic Press, 1966. (2nd edition, 1976.).

## Vegeu també

* Oligoelement
Viccionari
# Caragolat

El caragolat, en fitopatologia, es refereix a la torsió anormal d'un òrgan d'una planta. El caragolat groc de la fulla de la tomatera és una infecció de la tomaquera (Solanum lycopersicum) causada per virus de la família Geminiviridae.

## Referències

* ↑ «caragolat - Cercaterm | TERMCAT». [Consulta: 17 febrer 2024].
* ↑ «caragolat groc de la fulla de la tomaquera - Cercaterm | TERMCAT». [Consulta: 17 febrer 2024].
* ↑ Mandal, B.; Langston, D. B.; Pappu, H. R.; Beard, G. H.; Kucharek, T. A. «First Report of Cabbage leaf curl virus (Family Geminiviridae ) in Georgia» (en anglès). Plant Disease, 85, 5, 01-05-2001, pàg. 561–561. DOI: 10.1094/PDIS.2001.85.5.561A. ISSN: 0191-2917.
# Bernardo Pasquini

Bernardo Pasquini (Massa e Cozzile, 7 de desembre de 1637 - Roma, 22 de novembre de 1710) fou un compositor, organista i clavicembalista alumne de Loreto Vittori i Antonio Cesti. De jove va viatjar a Roma i va entrar al servei del príncep Borghese. Des del 1661 fou organista de diverses esglésies romanes, entre les quals de la basílica de Santa Maria Maggiore tenint en aquesta estada diversos alumnes entre ells a Johann Philipp Krieger, Georg Muffat, Giovanni Maria Casini. Va gaudir de la protecció de la reina Cristina de Suècia, i en aquest honor va compondre el 1679 l'òpera Dov'é amore è Pietà. Fou molt apreciat com a clavicembalista en nombroses corts europees de l'època. Durant els seus últims anys de vida va ser mestre de Domenico Zipoli.
Com a compositor, destaca la seva obra per a teclat; fou un dels primers a utilitzar-hi la forma sonata, composició en què precedí Domenico Scarlatti. A més de les sonates és autor de 24 tocates, 11 suites, diversos concerts, una trentena d'òperes i oratoris, cantates i motets, entre d'altres.
Pasquini va morir a Roma, i va ser enterrat a l'església de San Lorenzo in Lucina.

## Referències

* ↑ Edita SARPE, Gran Enciclopedia de la Música Clásica, vol. III, pàg. 887. (ISBN 84-7291-226-4)
* ↑ Edita SARPE, Gran Enciclopedia de la Música Clásica, vol. I, pàg. 237. (ISBN 84-7291-226-4)
* ↑ «Bernardo Pasquini». Gran Enciclopèdia Catalana. Barcelona: Grup Enciclopèdia Catalana.
# Utica (Nova York)

Utica és una ciutat i seu del Comtat d'Oneida (Nova York) dels Estats Units d'Amèrica.

## Demografia

Segons el cens del 2000 Utica tenia 60.651 habitants, 25.100 habitatges, i 14.231 famílies. La densitat de població era de 1.432,3 habitants per km².
Dels 25.100 habitatges en un 27% hi vivien nens de menys de 18 anys, en un 35,5% hi vivien parelles casades, en un 16,9% dones solteres, i en un 43,3% no eren unitats familiars. En el 37,4% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 3,04.
Per edats la població es repartia de la següent manera: un 24,1% tenia menys de 18 anys, un 10% entre 18 i 24, un 26,8% entre 25 i 44, un 20,2% de 45 a 60 i un 18,8% 65 anys o més.
L'edat mediana era de 37 anys. Per cada 100 dones de 18 o més anys hi havia 84,3 homes.
La renda mediana per habitatge era de 24.916 $ i la renda mediana per família de 33.818 $. Els homes tenien una renda mediana de 27.126 $ mentre que les dones 21.676 $. La renda per capita de la població era de 15.248 $. Entorn del 19,8% de les famílies i el 24,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Utica». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Utica». American Fact Finder. Oficina del Cens dels Estats Units, 12-01-2010.
# Nursevil Aydınlar

Nursevil Aydınlar o Nursevil Aydınlar Gökbudak (28 de novembre de 1995) és una jugadora de voleibol turca. Va iniciar la seva carrera esportiva a l'escola i, el 2013, la de voleibolista professional al Galatasaray SK, després de ser integrant de la selecció nacional juvenil de Turquia, campiona mundial del 2011. EL 2016, en la seva renovació de contracte amb el Galatasaray, va dir: "Pertànyer al Galatasaray és un gran honor i vull servir a aquesta comunitat durant molt de temps".
El 2018 es va casar amb Uğur Gökbudak.

## Referències

* ↑ http://www.milliyet.com.tr/nursevil-galatasaray-da-galatasaray-1725126-skorerhaber/
* ↑ https://www.voleybolunsesi.com/content.php?cid=08&id=17231%5BEnllaç+no+actiu%5D
* ↑ https://www.haberturk.com/spor/voleybol/haber/1260136-galatasaray-daikinde-nursevil-aydinlarin-sozlesmesi-uzatildi
* ↑ https://www.voleybolplus.com/nursevil-aydinlar-evlendi/

## Enllaços externs

* Nursevil Aydınlar a WorldofVolley
# Partida de Calderons

Calderons és una partida de terra del terme municipal de Reus, a la comarca catalana del Baix Camp.
Està situada al nord de la ciutat, a les proximitats del Camí de la Mineta de Martorell i del Barranc dels Cinc Ponts, que arriba fins a l'extrem del terme a tocar de la Riera del Roquís o de Castellvell. Els Estellers, l'Hospitalera, les Planes i les Tries són les partides que l'envolten. El Barranc de Calderons, no passa ben bé per la partida, però hi és molt a la vora.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 126. ISBN 8486387655.
# Phanoperla sertispina

Phanoperla sertispina és una espècie d'insecte plecòpter pertanyent a la família dels pèrlids que es troba a Àsia: Tailàndia i l'Índia.

## Referències

* ↑ Banks, 1938. Jour.Fed.Malay States Mus. 18(2):221.
* ↑ uBio (anglès)
* ↑ Jewett, 1975. Orient. Ins. 9(2):129.
* ↑ Catalogue of Life (anglès)
* ↑ Ignac Sivec i Bill P. Stark, 2010. Seven new species of Phanoperla (Banks) from Vietnam and Thailand (Plecoptera: Perlidae). Illiesia 2010 6(10):98-112. (anglès)
* ↑ Descriptions of Neoperlini from Thailand and Malaysia (Plecoptera: Perlidae) (anglès)
* ↑ Kailash Chandra i R. M. Sharma: Checklist of Indian Stoneflies (Insecta: Plecoptera). Enllaç (anglès)
* ↑ Zwick, P., 1982: A revision of the Oriental stonefly genus Phanoperla (Plecoptera: Perlidae). Systematic Entomology, 7: 87–126.

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1982. Syst.Entomol. 7(1):97.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
# Union Sportive Dacquoise

La Union Sportive Dacquoise (US Dax) és un club poliesportiu de la ciutat occitana de Dacs, al departament de Lanas. Aquest club té com a secció principal la de rugbi a 15, que juga al Top 14.

## Palmarès

* campionat de França:
** Finalista: 1956, 1961, 1963, 1966 i 1973 (5)
* Challenge Yves du Manoir:
** Campió: 1957, 1959, 1969, 1971 i 1982 (5)
** Finalistaː 1968, 1988 (2)
* Challenge du Club complet:
** Campió: 1980 (1)
* Copa d'Europa:
** Quarts de final: 1997
* European Challenge Cupː
** Quarts de finalː 1999

## Les finals de l'US Dax
### Campionat de França

| Data de la final | Vencedor | Finalista | Resultat | Lloc de la final | Espectadors |
| 3 de juny de 1956 | FC Lourdes | US Dax | 20-0 | Stadium Municipal, Tolosa | 38.426 |
| 28 de maig de 1961 | AS Béziers | US Dax | 6-3 | Stade de Gerland, Lió | 35.000 |
| 2 de juny de 1963 | Stade Montois | US Dax | 9-6 | Parc Lescure, Bordeus | 39.000 |
| 22 de maig de 1966 | SU Agen | US Dax | 9-8 | Stadium Municipal, Tolosa | 28.803 |
| 20 de maig de 1973 | Stadoceste tarbais | US Dax | 18-12 | Stadium Municipal, Tolosa | 26.952 |

### Al Pro D2

| Data de la final | Vencedor | Finalista | Resultat | Lloc de la final | Espectadors |
| 4 de juny de 2006 | SC Albi | US Dax | 12-8 | Stade Ernest-Wallon, Tolosa | nc |
| 27 de maig de 2007 | US Dax | Stade rochelais | 22-16 | Parc Lescure, Bordeus | nc |

## Joueurs emblématiques

| Pierre Albaladejo Benoît August Jean-Louis Azarete Jean-Pierre Bastiat Pascal Béraud Rudolph Bérek | Jean-Louis Bérot Maurice Biraben Maurice Boyau Georges Capdepuy Philippe Carbonneau Jean Desclaux | Claude Dourthe Richard Dourthe Gérard Dufau Raphaël Ibañez Jean-Patrick Lescarboura Thierry Lacroix | Paul Lasaosa Jean-Claude Lasserre Jean-Pierre Lux Olivier Magne Fabien Pelous Laurent Rodriguez | Olivier Roumat Marc Sallefranque |

## Enllaços externs

* Lloc oficial del club (francès)
* Foto de l'equip del Dacs guanyador del Challenge Yves du Manoir del 1959 Arxivat 2007-10-07 a Wayback Machine.
# Behind the Green Lights

Behind the Green Lights és una pel·lícula policial estatunidenca de 1935 dirigida per Christy Cabanne i protagonitzada per Norman Foster, Judith Allen i Sidney Blackmer.

## Argument

Dave Britten, un jove detectiu de la policia, captura un dels sequaços de J. C. Owen i l'acusa de robatori. Llavors Owen contracta l'advocat Raymond Cortell perquè actuï com a defensa del criminal.

## Repartiment

* Norman Foster com detectiu Dave Britten
* Judith Allen com Mary Kennedy
* Sidney Blackmer com Raymond Cortell
* Purnell Pratt com detectiu Jim Kennedy
* Theodore von Eltz com John C. Owen
* Ford Sterling com Max Schultz
* Kenneth Thomson com Charles T. 'Ritzy' Conrad
* Lloyd Whitlock com adjunt del fiscal del districte
* Edward Hearn com detectiu Brewster
* Edward Gargan com Moran
* J. Carrol Naish com Sam Dover
* John Davidson com Beasley
* Hooper Atchley com fiscal del districte Marsden
* Fern Emmett com Sarah
* John Ince com jutge #1
* Ralph Lewis com jutge #2 / advocat

## Referències

* ↑ Goble p.685

## Bibliografia

* Goble, Alan. The Complete Index to Literary Sources in Film. Walter de Gruyter, 1999.
# Nurra

Nurra és una regió històrica de Sardenya nord-occidental dins la província de Sàsser, que limita amb la subregió sarda del Tataresu al sud (límit marcat pel riu Mannu i els turons de Logudor), amb el golf d'Asinara al nord-est i el Mar de Sardenya a cap a l'oest.

## Comunicacions

La regió està travessada per l'autopista l'Alguer-Sàsser i la carretera Carlo Felice, que permeten un accés ràpid a tots els principals centres d'altres parts de la província de Sàsser. També acull l'Aeroport de l'Alguer-Fertilia. També és creuada en gran part pel ferrocarril Sàsser-l'Alguer.

## Història

Antigament el territori era ric en sal i jaciments de plata. Formà part del Jutjat de Torres. Des del segle xii pertanyia als Branca, una fracció de la família dels Doria que quan es va extingir la possessió judicial es va apoderar de la regió i la van embolicar en la guerra entre la República de Gènova i la Corona d'Aragó, que va assolar severament el nord-oest de Sardenya. El 1347 moltes aldees van ser abandonades. Les que van romandre patiren la guerra entre els catalans i el Jutjat d'Arborea. El 1391 Brancaleone Doria va envair el territori. El 1427 la ciutat de Sàsser va ser investida de poders feudals sobre la zona per tal de defensar-la dels possibles atacs de pirates de la costa nord-africana al golf d'Asinara.

## Fonts i Enllaços

* Francesco Floris (a cura de): La grande Enciclopedia della Sardegna; Sassari, Biblioteca della Nuova Sardegna, 2007
* Alba sobre Nurra (documentari de l'Etfas) Arxivat 2014-01-04 a Wayback Machine.
* Reforma agrària a Nurra Arxivat 2012-07-27 a Wayback Machine.
* La Nurra Arxivat 2009-06-14 a Wayback Machine.
* Sardegna Turismo sobre Nurra Arxivat 2010-07-14 a Wayback Machine.
# Pardalot estriat

El pardalot estriat (Pardalotus striatus) és una espècie d'ocell de la família dels pardalòtids (Pardalotidae) que habita boscos, garrigues, manglars i ciutats de gran part d'Austràlia i Tasmània, mancant de les zones més àrides de l'interior.

## Referències

* ↑ «Pardalot estriat». Cercaterm. TERMCAT, Centre de Terminologia. Rev. 22/04/2022(català)
# Bufeta natatòria

La bufeta natatòria és un òrgan hidroestàtic propi de molts peixos i cetacis, situat entre l'esòfag i l'aorta dorsal, a sota de la columna vertebral; té forma de sac centrodorsal, que sovint és replegada, tot i que de vegades és bilobulada.
La seva funció és la d'estabilitzar l'animal gràcies a l'aire que pot contenir: per apropar-se a la superfície capta aire i així adquireix una densitat menor; en canvi, si pretén davallar, treu l'aire que conté i es fa més densa. També pot registrar els canvis de pressió. La seva funció principal és contrarestar el pes específic del peix dins l'aigua i facilitar-ne la flotabilitat sense haver de fer esforços musculars. En alguns casos té una funció parcialment o total respiratòria.
En els fisòstoms es comunica amb l'esòfag mitjançant el canal neumàtic. En els fisoclists no apareix aquesta comunicació. És característic dels teleostis, però no és present a tots: l'han perduda secundàriament. Els elasmobranquis, en lloc de bufeta natatòria, tenen un fetge molt voluminós i amb molt de greix (principalment esqualè).

## Referències

* 1 2 3 Mas Ferrà, Xavier; Canyelles Ferrà, Xavier. Peixos de les Illes Balears. Palma: Editorial Moll, maig 2000, p. 24-25 (Manuals d'Introducció a la Naturalesa, vol. 13). ISBN 84-273-6013-4.
* 1 2 Bufeta natatòria a Enciclopedia.cat

## Enllaços externs

* Article sobre la bufeta natatòria dels peixos. (anglès)
* Definició de la bufeta natatòria en diferents llengües.
# Philautus namdaphaensis

Philautus namdaphaensis és una espècie de granota que es troba a l'Índia i, possiblement també, a Myanmar.
Està amenaçada d'extinció per la pèrdua del seu hàbitat natural.

## Referències

* Ohler, A. & Sengupta, S. 2004. Philautus namdaphaensis. Llista Vermella d'Espècies Amenaçades de la UICN 2006. Consulta: 8 de gener de 2008.
# Batia

Batia (en grec antic Βάτεια), d'acord amb la mitologia grega, va ser filla de Teucre, cabdill dels teucris.
Hereva del seu pare, es va casar amb Dàrdan, l'heroi fill de Zeus i Electra a qui el seu pare va acollir. Junts van fundar la població de Dardània, de la qual van ser reis.
Batia va donar-li diversos fills a Dàrdan:
* Ilos, l'hereu. Va morir sent un infant. La seva tomba és mencionada a la Ilíada d'Homer, on es diu que es trobava al bell mig de la regió de la Troade.
* Erictoni, successor del seu pare com a Rei de Dardània.
* Zacint, colonitzador de l'illa homònima.
* Idea, esposa de Fineu, rei de Tràcia.

## Referències

* ↑ Parramon i Blasco, Jordi. Diccionari de la mitologia grega i romana. barcelona: Edicions 62, 1997, p. 35. ISBN 8429741461.
Viccionari
# Tskhinvali

Tskhinvali (en georgià: ცხინვალი, en osset: Цхинвал), és la capital d'Ossètia del Sud, un territori de Geòrgia que reclama la unió amb els ossets del nord, i que actualment és independent de facto. Situada al riu Liakhvi, 100 km al nord-oest de la capital georgiana Tbilisi. Els ossets anomenen la ciutat Tskhinval. Segons la divisió administrativa de Geòrgia, Tskhinvali és una ciutat de la regió de Xida Kartli. Entre 1934 i 1961 va ser anomenada Staliniri en honor de Ióssif Stalin.

## Vegeu també

* Monestir de Tiri
# Lord tinent d'Irlanda

El Lord tinent d'Irlanda (plural: lords tinents, en anglès Lord Lieutenant of Ireland), també coneguts com a «Justicier» als començaments del període medieval i com el lord diputat a la part final del segle xvii, va ser el representant del rei i el cap del govern executiu irlandès durant el Senyoriu d'Irlanda (1171 - 1541), el Regne d'Irlanda (1542-1801) i el de Regne Unit de Gran Bretanya i Irlanda (1801-1922). Encara quan encapçalava l'executiu d'una teòricament independent Irlanda dins del Regne Unit, el justicier, lord diputat o lord tinent actuava com a agent i representant del rei o reina d'Anglaterra (fins al 1707) o rei o reina de Gran Bretanya (1707-1800), i mai no va retre compte davant el parlament irlandès o davant el poble.
L'ofici, sota els seus variats noms, va ser sovint, en general, conegut com a virrei, —la veu en anglès, viceroy, és un préstec del francès viceroy, al seu temps pres del castellà virrei, perquè van ser els reis d'Aragó els primers d'emprar virreis, a Nàpols i Sicília— o «subordinat del rei» (king-deputy), el consort del qual és coneguda com a virreina.
Encara que els primers «lords diputats» han estat nobles irlandesos de l'Edat Mitjana, amb la curiosa excepció que, solament nobles anglesos o britànics van ser designats per a l'ofici.

## Vegeu també

* Virrei

## Bibliografia

* Joseph Robins, Champagne and silver Buckles: The Viceregal Court at Dublin Castle 1700–1922 (Premsa de Lillyput, 2001) ISBN 1-901866-58-0 (anglès)
# Cal Marial (Sant Vicenç de Montalt)

Cal Marial és una obra eclèctica de Sant Vicenç de Montalt (Maresme) inclosa a l'Inventari del Patrimoni Arquitectònic de Catalunya.

## Descripció

Casa aïllada amb coberta a dues aigües, té una planta baixa i dos pisos. La composició de la façana és eclèctica. Vorejat per un ampli pati, limita amb la carretera amb un mur de contenció que protegeix unes de les terres més espectaculars del Maresme. La porta d'entrada té un porxo al davant a manera de galeria i, a sobre, un gran terrassa. La coberta s'acaba amb un ràfec rematat amb una bola de ceràmica. Criden l'atenció els dos rellotges de sol que ornamenten la façana.

## Referències

* ↑ «Cal Marial». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# Philautus nemus

Philautus nemus és una espècie de granota que es troba a Sri Lanka.
Està amenaçada d'extinció per la pèrdua del seu hàbitat natural.

## Referències

* Manamendra-Arachchi, K. & Pethiyagoda, R. 2004. Philautus nemus. Llista Vermella d'Espècies Amenaçades de la UICN 2006. Consulta: 8 de gener de 2008.